Vážení rodičia, zákonní zástupcovia,

rozhodnutie ministra školstva SR č.2021/10079:2-A1810 zo dňa 2. marca 2021 s účinnosťou od 8. marca 2021, umožňuje prezenčnú formu vyučovania „prednostne pre deti zamestnancov s nevyhnutným prezenčným výkonom práce, alebo pre žiakov, ktorým podmienky neumožňujú prístup k dištančnému vzdelávaniu“.

Na základe uvedeného riaditeľstvo ZŠ Nám. Konkolyho-Thege č. 2 Hurbanovo rozhodlo o prezenčnej forme vyučovania pre **všetkých žiakov ročníkov 1.-4.**

Podmienkou nástupu žiaka na prezenčné vyučovanie ostáva, že aspoň jeden zákonný zástupca žijúci v spoločnej domácnosti sa preukáže negatívnym výsledkom antigénového testu certifikovaného na území Európskej únie na ochorenie COVID-19 nie starším ako 7 dní alebo negatívnym výsledkom RT-PCR testu na ochorenie COVID-19 nie starším ako 7 dní alebo platnou výnimkou z testovania a predloží Čestné vyhlásenie, ktoré zasielame v prílohe.

**V prípade triedy 1. A sa nástup presúva na 10.3.2021 z dôvodu dodržania 14-dňovej karantény celej triedy.**

Mgr. Nataša Ďurišová

riaditeľka školy

Súvisiace dokumenty:

1.    <https://www.minedu.sk/data/att/18917.pdf>- rozhodnutie ministra

2.    <https://www.minedu.sk/data/att/18934.pdf>- manuál „Návrat do škôl 2021“

3.    <https://www.minedu.sk/data/att/18929.pdf> - uznesenie vlády č.122/2021

4.    <https://www.minedu.sk/data/att/18930.pdf>- uznesenie vlády č.123/2021

5.    <https://www.minedu.sk/data/att/18931.pdf> - vyhláška ÚVZ